Foto: Živi Zid, Facebook

IVAN VILIBOR SINČIĆ, kandidat za premijera Živog zida, kupio je kuću kreditom Erste banke.

Podigao je kredit u iznosu od 515 tisuća kuna na deset godina i kupio kuću. Radi se o kući s okućnicom u zagrebačkoj podsljemenskoj zoni na Markuševcu, čija je površina tisuću kvadrata, a njezinu vrijednost Sinčić je u imovinskoj kartici procijenio na 525 tisuća kuna.

No kako je Sinčić ranije govorio o banci kod koje je zatražio kredit?



U ožujku 2016. ovo je napisao na svom Facebook profilu:



"Ovaj tjedan ću prvi put otkad Sabor zasjeda, biti manje prisutan u sabornici.



Tekst se nastavlja ispod oglasa

Sutra imamo pokušaj otimanja zgrade u Sesvetama od strane Erste banka.



O kriminalu koji ta banka vrši nad poduzetnicima, prvo dajući kredit, a onda u pola posla povlačeći kredit, otimajući i novac i svu imovinu poduzetnika, već sam govorio.



Bio sam pozvan, i rado sam se odazvao, sa preko stotinu prevarenih poduzetnika na osnivanje udruge 'Pazite s kim bankarite'.



Ta kriminalna banka, po istom obrascu, sutra otima gospodinu Dariju Iliću stambenu zgradu sa nekoliko stanova u Sesvetama.



Pozivam sve poduzetnike koju su uništeni na isti način, od iste banke, da dignu glas i da zajedno probamo stati na kraj ovom kriminalu"

"Banka je prevarila ljude"









Godinu ranije, 2015. godine, Sinčić je prisustvovao osnivanju Udruge "Pazite s kim bankarite", gdje je rekao kako su se u Udruzi okupili ljudi koje je ta banka prevarila.



"Okupili su se ljudi koje je Erste banka prevarila. To je problem nedostatka monetarnog suvereniteta, zbog čega privatne banke mogu raditi što žele i koje nadzorom novčane mase kredita određuju što će napraviti, a što ne. Općinsko državno odvjetništvo odlučilo je goniti Erste banku u jednom slučaju i to je bilo inicijator za osnivanje udruge", rekao je Sinčić.